open-index/open-wikipedia-markdown huggingface dataset:
Eduardo Aldán

**Eduardo Aldán**, nado en Portugalete o 28 de xuño de 1973, é un humorista, actor e presentador de televisión, famoso pola súa participación coma guionista e monologuista no *Club de la Comedia*.

## Traxectoria 
Licenciado en Belas Artes na rama Audiovisual, pertenceu durante a súa xuventude a un grupo de música e a un grupo de teatro na súa localidade natal. Posteriormente mudouse a Madrid, onde comezou a presentar o seu espectáculo de ilusionismo nos bares da cidade.

Os seus inicios na televisión tiveron lugar no Disney Channel onde estivo presentando un espazo de maxia durante dous anos. De aí pasou a traballar en Globomedia como guionista do *Club de la comedia* e formou parte do equipo de reporteiros do programa *Fugitivos*. Posteriormente retornou ao *Club de la comedia* para escribir e interpretar os seus propios monólogos, constituíndo así a súa *Triloxía Infantil*: *Las Chucherías*, *Con qué nos engañan de pequeños* e *Diversiones infantiles*, que ampliou con outros dous monólogos *Los cumpleaños infantiles* e *La Primera Comunión*. Colaborou asemade coma guionista na obra *5hombres.com*.

En 2002 pasou a ser un dos presentadores do programa *Desesperado Club Social* e ao remate do mesmo fundou a súa propia produtora *Aldan Company*, dirixindo diversos espectáculos entre os que destaca *Operación Terapia*. En 2004 participou no espazo *Un, dos, tres* . Por esta época presentou tamén os espazos *Sálvese quien pueda* e *Lingo*.

En 2008 copresentou a primeira edición de *Tienes talento* con Nuria Roca . Actualmente representa a obra *Espinete no existe* no Pequeno Teatro da Gran Vía de Madrid.

## Notas
Raña

O termo **Raña** pode referirse a:

***Sarna**, enfermidade contaxiosa da pel provocada por ácaros parasitos que ocasionan primeiro ronchas e intenso proído e posteriormente chagas e caída de pelo ou cabelo;
***Raña**, aparello para pescar polbo formado por un pau ao que se unen varios anzois e se arrastra polo fondo dende unha embarcación.

Como topónimo, pode referirse a:

;En Galiza
***Raña**, lugar da parroquia de Oseiro, no concello de Arteixo;
***Raña**, lugar da parroquia de Rodís, no concello de Lalín;
***Raña**, lugar da parroquia de Baroña, no concello de Porto do Son;
***Raña**, lugar da parroquia de San Sadurniño, no concello de San Sadurniño;
***Raña**, lugar da parroquia de Gorgullos, no concello de Tordoia;
***Raña**, lugar da parroquia do Sequeiro, no concello de Valdoviño;
***O Cabo de Raña**, lugar da parroquia de Xunqueiras, no concello de Pazos de Borbén;
***Rañade**, lugar da parroquia de Setados, no concello das Neves.

Amais, como apelido, pode referirse a:

***Román Raña** (1960-), escritor galego;
***Natalia Raña** (1978-), deportista galega;
***Iván Raña** (1979-), deportista galego.

## Véxase tamén
### Outros artigos
***O Raño**, lugar da parroquia de Montemaior, no concello da Laracha;
***Riaña**, lugar da parroquia de Meirás, no concello de Valdoviño.
Prolepse

A **prolepse** ou ***flashforward***, en inglés, é un recurso narrativo consistente a anacronía duns feitos narrados, que altera a secuencia cronolóxica da historia, conectando momentos distintos e trasladando a acción ao futuro.

## Características
Esta técnica, utilizada tanto no cine como na literatura, é unha ida repentina e rápida ao futuro dun personaxe nunha historia. Aseméllase ao *flashback* coa única diferenza que neste último conéctanse o pasado e o presente.

Aparece utilizada nalgunhas series como *Lost*, *Heroes* ou en películas como *Back to the Future*.

## Notas 
## Véxase tamén 
### Outros artigos 
* Analepse
Curral

miniatura|Curral con porcos.

Un **curral** é un recinto pechado para ter ao abeiro os animais domésticos. En Galiza, os máis comúns adoitan ser destinados para a cría de porcos, vacas, ovellas e galiñas. Até a aparición das cidades modernas, provocada polo éxodo rural, era moi común que cada familia contase cun curral próximo á súa vivenda, co gallo de se autoabasteceren de ovos, leite e carne para o consumo propio. En Galiza, seguen a ter unha relevancia maior que na meirande parte de países europeos.

## Véxase tamén
### Outros artigos
*
Gutenberg

* Johannes Gutenberg, inventor da imprenta.

* Proxecto Gutenberg, de dixitalización e exposición pública na rede de libros a nivel mundial.
VoIP

[miniatura|dereita|[Avaya VoIP Phone 4625.]]

**Voice over IP Protocol** ou **VoIP** é unha tecnoloxía que permite enviar sinal de voz sobre unha rede IP, como por exemplo Internet. Desde 2004 as compañías de acceso a Internet de banda larga veñen desenvolvendo proxectos que fan uso desta tecnoloxía a nivel comercial.
KRunner

**KRunner** é o lanzador de aplicacións do ambiente de escritorio KDE4.

## Funcionalidades 
**KRunner** permite buscar e abrir ficheiros e aplicacións. Asemade, pode usarse para operacións máis xenéricas, coma de calculadora ou de conversor de unidades.

A aplicación permite o inicio rápido doutros programas, así como de marcadores do Konqueror ou de ficheiros e cartafoles abertos recentemente (incluídas páxinas web visitadas). Tamén pode usarse
* coma consola (para introducir comandos),
* para introducir un *URL* ou facer buscas rápidas en Google ou na Wikipedia,
* para mandar un correo electrónico a un contacto,
* para xestionar a enerxía do sistema,
* conta cunha interface orientada a comandos e outra pensada para tarefas,
* e a interface conta cun un acceso ao xestor de procesos do sistema.

Na seguinte versión de KDE, a 4.3, KRunner cambiará lixeiramente o modo en que amosa a información, en entre as súas novidades estará a busca de música en Amarok.

## Notas 
## Véxase tamén 
### Outros artigos 
* Katapult Quicksilver Gnome Do
* KDE (Lista de programas de KDE)
Pazo da Carballeira de Gandarón

O **pazo da Carballeira de Gandarón** é un pazo situado na parroquia de Salcedo (Pontevedra) e que na actualidade abeira a Misión Biolóxica de Galicia.

Foi edificado no século XVIII polo que foi arcebispo de Santiago de Compostela Sebastián Malvar Pinto, natural de Salcedo. Nel viviu Julia Becerra Malvar e dende 1928 é a sede da Misión Biolóxica de Galicia fundada pola Xunta de ampliación de estudos en 1921. Dende 1970 as instalacións e laboratorios atópanse nun edificio adxacente de nova construción, obra de Alejandro de la Sota.

## Galería de imaxes 

Ficheiro:Pazo da Carballeira de Gandarón, entrada.JPG|Unha das entradas.
Ficheiro:Instituto de Investigaciones Biológicas de Galicia.JPG|Outra das portas.

## Véxase tamén 
### Outros artigos 
* Cruz Gallástegui
Meze

miniatura|Selección de mezes.
O **meze** ou **mezze** (en grego *Μεζές*; búlgaro e serbio *мезé*; macedonio,*мéзе*; turco *meze*; árabe *مَزة* ) é nas cociñas dos países do Mediterráneo oriental, e especialmente na cociña turca, unha selección de aperitivos ou pequenos pratos que en xeral se serven fríos acompañados de bebidas, en especial licores anisados, coma o *arak ou o rakı*, sós ou antes da comida principal. Os seus compoñentes poden ser moi variados: queixo, salame, iogur, legumes etc.
[miniatura|Diferentes pratos *meze* de [Turquía.]]

## Etimoloxía 
A palabra *meze* atópase en todas as cociñas do antigo Imperio Otomán, tomada do turco, que á súa vez a tomara prestada do persa *mazzeh* ou *mazzah* ( مَزّه ) "sabor".

## Notas 
## Véxase tamén 
* Pikilia
Liga gambiana de fútbol

A **liga gambiana de fútbol** ou **GFA League First Division** é a máxima competición futbolística de Gambia, creouse en 1969.

## Equipos 
* Armed Forces Football Club (Banjul)
* Bakau United Football Club (Bakau)
* Banjul Hawks Football Club (Banjul)
* Brikama United (Brikama)
* GAMTEL Football Club (Banjul)
* Real de Banjul Football Club (Banjul)
* Sait Matty Football Club (Bakau)
* Samger Football Club 
* Tallinding United (Tallinding Kunjang)
* Wallidan Football Club (Banjul

## Campións 
* 1969/70 : Wallidan (Banjul)
* 1970/71 : Wallidan (Banjul)
* 1971/72 : *descoñecido*
* 1972/73 : Gambia Ports Authority (Banjul)
* 1973/74 : Wallidan (Banjul)
* 1974/75 : Real (Banjul)
* 1975/76 : Wallidan (Banjul)
* 1976/77 : Wallidan (Banjul)
* 1977/78 : Real (Banjul)
* 1978/79 : Wallidan (Banjul)
* 1979/80 : Starlight Banjul
* 1980/81 : Starlight Banjul
* 1981/82 : Gambia Ports Authority (Banjul)
* 1982/83 : Real (Banjul)
* 1983/84 : Gambia Ports Authority (Banjul)
* 1984/85 : Wallidan (Banjul)
* 1985/86 : *descoñecido*
* 1986/87 : *descoñecido*
* 1987/88 : Wallidan (Banjul)
* 1988/89 : *sen rematar*
* 1989/90 : *descoñecido*
* 1990/91 : *sen disputar*
* 1991/92 : Wallidan (Banjul)
* 1992/93 : Hawks (Banjul)
* 1993/94 : Real (Banjul)
* 1994/95 : Wallidan (Banjul)
* 1995/96 : Hawks (Banjul)
* 1996/97 : Real (Banjul)
* 1997/98 : Real (Banjul)
* 1998/99 : Gambia Ports Authority (Banjul)
* 1999/00 : Real (Banjul)
* 2000/01 : Wallidan (Banjul)
* 2001/02 : Wallidan (Banjul)
* 2002/03 : Armed Forces (Banjul)
* 2003/04 : Wallidan (Banjul)
* 2005 : Wallidan (Banjul)
* 2006 : Gambia Ports Authority (Banjul)
* 2007 : Real (Banjul)
* 2008 :Wallidan (Banjul)
## Títulos dos equipos
Pachycereus

miniatura|*Pachycereus pringlei* 
***Pachycereus*** é un xénero da tribo *Pachycereeae* da familia das *Cactaceae*. Forman grandes arbustos ou pequenas árbores de ata 5 ou 15 metros de alto con diámetros de ata 1 metro. Medra en Guatemala, Honduras, México e Arizona. O xénero inclúe a especie de cacto máis alta do mundo, a *P. pringlei*, de ata 19,2&nbsp;m de altura.

O nome científico deste xénero procede do grego antigo *pakhus*, 'groso' e do latín *cereus*, 'cirio, facho'.

## Especies 
* *Pachycereus gatesii*
* *Pachycereus gaumeri*
* *Pachycereus grandis*
* *Pachycereus hollianus*
* *Pachycereus marginatus*
* *Pachycereus militaris*
* *Pachycereus pectin-aboriginum*
* *Pachycereus pringlei* 
* *Pachycereus schottii* 
* *Pachycereus weberi*

### Sinonimia 
Estes xéneros considéranse sinónimos de *Pachycereus*:

* *Backebergia* Bravo
* *Lemaireocereus* Britton & Rose
* *Lophocereus* (A.Berger) Britton & Rose
* *Marginatocereus* (Backeb.) Backeb.
* *Mitrocereus* (Backeb.) Backeb.
* *Pterocereus* T.MacDoug. & Miranda

## Notas 
## Véxase tamén 
### Bibliografía 
* Innes C, Wall B (1995). Cacti' Succulents and Bromaliads. Cassell & The Royal Horticultural Society.
* Edward F. Anderson : The Cactus Family. Timber Press: Portland (Oregon), 2001, (ISBN 0-88192-498-9)

### Ligazóns externas 
*Flora of North America: *Pachycereus*
*Cacti Guide: *Pachycereus*
*fotos en www.AIAPS.org
Dicotomía

O termo **Dicotomía** pode referirse a:

*en matemáticas, a **división** en dúas partes, bipartición;
*Método de clasificación no que as divisións e subdivisións só teñen dúas partes;
* División de algo en dúas partes mutuamente exclusivas, é dicir, ou unha ou a outra congruente á afluencia central;
*Na flora, bifurcación dun talo ou dunha póla;
* Práctica condenada pola recta deontoloxía, que consiste no pago dunha comisión polo médico consultante, operador ou especialista, ao médico de cabeceira que lle recomendou un cliente.
Anxo Lorenzo (homónimos)

O nome de **Anxo Lorenzo** pode referirse a:

***Anxo Lorenzo Suárez**, sociolingüista e político galego (n. 1964).
***Anxo Lorenzo**, gaiteiro galego (n. 1974).
Skárnio

**Skárnio** foi un grupo de música galego formado no barrio do Calvario na cidade de Vigo. Defínense coma un colectivo político-musical, sendo a súa música ska con letras comprometidas e con carga política, sobre temas como o independentismo galego, a lingua ou a loita dos traballadores.

## Traxectoria 
Despois dous seus dous primeiros traballos comezaron a destacar, chegando a ofrecer numerosos concertos tanto dentro como fóra de Galiza. Tras este éxito editaron en 2008 un novo disco baixo Creative Commons, licenza copyleft que permite a copia, modificación ou distribución do disco de balde. O CD foi producido baixo o nome de Arredista produçons.

Ao longo da súa carreira nos seus discos teñen colaborado artistas como Juantxo de Skalariak, Almudena de Transilvanians, Mini da Quenlla, Senem de Xenreira, Àlex de Inadaptats ou Iñaki de Betagarri. En marzo de 2010 o grupo anunciou o seu "cesamento da actividade pública por tempo indefinido" nun vídeo-comunicado.

## Discografía 
* *A filosofia da acçom da guerrilha urbana* (1999)
* *Arredista* (2003)
* *O nosso caminho* (2008)

## Notas 
## Véxase tamén 
### Ligazóns externas 
*
* [Sitio web en myspace(https://gl.wikipedia.org/wiki/myspace)]
Microlingüística

A **lingüística interna** é a parte da lingüística que estuda as linguas á marxe dos factores externos, estuda as leis propias da lingüística.

Dentro da lingüística interna atópanse disciplinas como a fonoloxía, a fonética, a lexicología e maila gramática.

* A fonoloxía é unha disciplina que estuda os fonemas. Estuda os trazos pertinentes que diferencian a un fonema doutro,(as características fónicas que os diferencian e xa que logo danlles a súa natureza). 
* A fonética é unha disciplina que estuda a realización dos fonemas. 
* A lexicología describe o plano léxico-semántico e observa como se clasifican e se agrupan as palabras. 
* A gramática describe o plano morfosintáctico, as leis dos sistemas morfolóxicos e sintácticos. Describe as clases gramaticais e como se combinan entre elas.

## Notas 
*
Parada dos Montes

Como topónimo **Parada dos Montes** pode referirse a:

;En Galiza
***Parada dos Montes**, parroquia do concello da Pobra do Brollón;
****Parada dos Montes**, lugar de dita parroquia.

## Véxase tamén
### Outros artigos
Xurxo Penalta

**Xurxo García Penalta**, coñecido como **Xurxo Penalta**, nado na Coruña en 1976, é un pintor debuxante de banda deseñada galego.

## Traxectoria 
Participou en diversos fanzines da área da Coruña nos anos noventa e licenciouse en Belas Artes na Universidade de Vigo. Posteriormente estudou no College of Art and Design de Minneapolis e precticou diversas disciplinas artísticas, en especial a pintura. Algunhas das súas obras pertencen a coleccións internacionais, como a *Colección Afundación*.

En 2006 regresa ao cómic ao participar en exposicións colectivas en Galicia e ao debuxar para a revista *Barsowia*. En 2008 comeza a traballar con editoriais estadounidenses como Marvel Comics ou Dark Horse. Para a Marvel debuxa nun recompilatorio unha historia do personaxe D-Man, con guión de Brian Patchett, mentres que para Dark Horse debuxou dúas historias da serie *Fear Agent*, baixo guión de Rick Remender, aínda inéditas.

## Obras 
* Varios autores, *Assitant Sized Marvel Spectacular*, 2009, Marvel Comics.
* *Ryokan no Kettou*, publicado por entregas na revista *Barsowia* (2008 - ).

## Notas 
## Véxase tamén 
### Ligazóns externas 
*Laserdraw, un dos blogs do autor.
Xogos Mediterráneos

[miniatura|Cartel da primeira edición, [Alexandría (1951).]]

Os **Xogos Mediterráneos** son unha serie de eventos deportivos e culturais que se engloban dentro do Movemento Olímpico, entre os chamados Xogos Rexionais, celebrados polos países das costas do mar Mediterráneo. É nos Xogos Olímpicos de Londres de 1948 cando sae a idea de organizar uns Xogos nos que só participen os países da contorna do mar Mediterráneo. Farase realidade en 1951, en Alexandría, grazas á labor de Mohamed Taher Pacha. Desde aquela celebráronse 15 edicións, as dez primeiras cada catro anos, sempre no ano anterior duns Xogos Olímpicos, máis a partir de 1993, os Xogos Mediterráneos dispútanse ao ano seguinte duns Xogos Olímpicos, unha decisión tomada polo Comité Internacional dos Xogos Mediterráneos (CIXM) en 1991.

O emblema dos Xogos Mediterráneos son tres aros entrelazados, de cor azul. Os tres aros simbolizan aos tres continentes unidos por esta competición: Asia, África e Europa; a cor azul por estar unidos polo mar Mediterráneo.

A bandeira dos Xogos Mediterráneos é de cor celeste e cos tres aros entrelazados brancos no centro.

miniatura|300px|Países participantes
## Países participantes 
25 países, pertencentes a tres continentes participan nestes Xogos:

*África: Alxeria, Exipto, Libia, Marrocos e Tunisia.
*Asia: Líbano e Siria
*Europa: Andorra, Albania, Bosnia e Hercegovina, Chipre, Croacia, Eslovenia, España, Francia, Grecia, Italia, Malta, Mónaco, Montenegro, Portugal, San Marino, Serbia e Turquía (San Marino, Andorra e Serbia participan sen ser países mollados polo Mediterráneo).

## Sedes 
{| style="margin:0 auto;" align=center width=85% id=toc
|align=center colspan=2 bgcolor=#BFD7FF| **Xogos Mediterráneos**
|-
|align=center style="font-size: 90%;"|Alexandría&nbsp;1951 | Barcelona&nbsp;1955 | Beirut&nbsp;1959 | Nápoles&nbsp;1963 | Tunes&nbsp;1967| Esmirna&nbsp;1971 | Alxer&nbsp;1975 | Split&nbsp;1979 | Casablanca&nbsp;1983 | Latakia&nbsp;1987 | Atenas&nbsp;1991 | Languedoc-Rosellón&nbsp;1993 | Bari&nbsp;1997 | Tunes&nbsp;2001 | Almería&nbsp;2005 | Pescara&nbsp;2009 | Volos-Larisa&nbsp;2013 | Xogos Mediterráneos de 2018 | Xogos Mediterráneos de 2021 |
Herófilo

**Herófilo de Calcedonia**, nado en Bitinia no ano 335&nbsp;a.&nbsp;C. e finado no 280&nbsp;a.&nbsp;C., foi un médico grego da Escola de Alexandría.

## Traxectoria
Aínda que ás veces se trasladou o inicio das diseccións de cadáveres humanos ao Renacemento, esta práctica iniciouse na Escola de Alexandría no século III&nbsp;a.&nbsp;C. Herófilo foi o primeiro en facer diseccións anatómicas en público, iniciando esta práctica médica xunto a Erasístrato de Ceos. Tamén practicou viviseccións en criminais e escravos condenados a morte.

Realizou descubrimentos acerca da disposición dos vasos do cerebro, levando actualmente por nome *prensa de Herófilo*, o confluente venoso posterior do cerebro. Constatou a sincronía do pulso cos latidos do corazón e afirmou que a intelixencia non se encontraba neste, senón no cerebro.

Herófilo estudou o encéfalo mediante diseccións (en cadáveres) e viviseccións (en persoas vivas) e investigacións en animais, describindo as meninxes, os plexos coroides, o cuarto ventrículo e a confluencia dos seos cerebrais.

## Obra
A súa obra, así como a do seu contemporáneo Erasístrato de Ceos desapareceu completamente coa destrución de Alexandría por Xulio César. O seu coñecemento obtémolo a través de citas de autores posteriores, en especial, de Galeno.
Partido Socialista dos Estados Unidos

O **Partido Socialista dos Estados Unidos de América** (en inglés: *Socialist Party of the United States of America* ou *Socialist Party USA*) é un partido político estadounidense, descendente do Partido Socialista de América de Eugene V. Debs e Norman Thomas.

Este partido avoga polo socialismo democrático e por unha revolución democrática desde abaixo. A súa organización xuvenil é a Liga Socialista dos Novos (''Young People's Socialist League'').

## Véxase tamén 
### Ligazóns externas 
* Páxina oficial
Cynthia McKinney

**Cynthia Ann McKinney**, nada en Atlanta (Xeorxia) o 17 de marzo de 1955, é unha política estadounidense.

## Traxectoria 
McKinney foi membro polo Partido Demócrata da Cámara de Representantes dende o 1993 até o 2003 e de 2005 a 2007, representando ao cuarto distrito congresional de Xeorxia.

Abandonou o Partido Demócrata en setembro de 2007, e o 22 de outubro de 2007 fixo unha documentación na FEC para crear un comité exploratorio para a campaña presidencial do Partido Verde dos Estados Unidos.

No 2008 converteuse na candidata á Presidencia dos Estados Unidos polo Partido Verde.

## Notas 
## Véxase tamén 
### Ligazóns externas 
* Partido Verde dos EUA
Macrolingüística

A **macrolingüística** é o estudo máis comprehensivo das linguas naturais coa inclusión da semántica lingüística, a pragmática e maila sociolingüística. O termo foi introducido polo lingüista estadounidense George L. Trager.

Fronte á macrolingüística a microlingüística estuda os aspectos vencellados coa estrutura das propias linguas humanas sen preocuparse polo contido semántico ou de interacción social das mesmas.

## Compoñentes da macrolingüística 
### Fonética e fonoloxía 
Para algúns autores a fonética das linguas orais era considerada prelingüística (e do mesmo xeito a queiroloxía das linguas signadas). É dicir, considerábase que a articulación sonora ou xestual como algo irrelevante para a estrutura da lingua. Aínda que algúns autores consideran que a fonoloxía e a morfofonética son parte da microlingüística.

### Gramática e sintaxe 
Os aspectos gramaticais e a descrición da estrucutra sintática dunha lingua, son o núcleo do estudo microlingüístico e, ao mesmo tempo, tamén son parte do enfoque máis comprensivo das linguas que se chama macrolingüística.

### Semántica e pragmática 
Por outra banda a semántica considérase un aspecto metalingüístico da comunicación humana, é dicir, un aspecto só indirectamente ligado á estrutura da lingua en si mesma. Dende ese punto de vista a semántica tería máis que ver co estudo do sistema cognitivo humano xeral máis que co estudo das estruturas lingüísticas en si mesmas. Trager propuxo unha lingüística máis comprehensiva que incluíse o seu estudo como parte integrande dela.

Por outra banda a maioría de enfoques prometedores da pragmática necesitan incluír aspectos xerais do sistema cognitivo humano, xa que, en opinión dalgúns autores a pragmática non pode ser tratada estritamente dentro da lingüística.

### Lingüística externa 
A **lingüística externa** é a parte da macrolingüística que estuda o relacionado cos factores extralingüísticos que inflúen nunha lingua. Entre os aspectos que interesarían á lingüística externa estarían: 
* A relación entre a fala dunha comunidade e os costumes dos seus falantes, 
* A extensión xeográfica e fragmentación en dialectos. 
As disciplinas específicas que estudan estes aspectos da lingüística externa son sociolingüística, etnolingüística, dialectoloxía e psicolingüística. Outros aspectos sobre os que existiría menor consenso sobre se forman ou non parte da lingüística externa son os seguintes: 
* A relación entre a historia política e social de devandita comunidade, 
* A relación entre a lingua e as institucións, tales como Igrexa e Estado, 
* A actividade cultural e científica da comunidade,

## Outras acepcións 
Doutra banda, tamén se coñece como macrolingüística ao estudo da interacción das linguas e das súas condicións de adquisición, desenvolvemento e funcionamento tanto individual como social. Como tal, sería unha póla da lingüística.

Entre as súas manifestacións máis destacadas cóntanse disciplinas, a miúdo de denominación composta e metodoloxicamente independizadas, como a sociolingüística, a etnolingüística, a psicolingüística, e maila estilística.

## Referencia 
### Bibliografía 
*
El cielo abierto

***El cielo abierto*** é un filme español de 2000 protagonizado por Sergi López e Mariola Fuentes.

## Argumento 
A vida de Miguel cambia completamente cando a súa muller comeza un romance co seu pai. Miguel é psiquiatra e un dos seus pacientes, Paquito, fúrtalle a carteira durante unha consulta. Logo, para recuperala diríxese á súa casa e alí coñecerá á súa irmá, Jasmina, unha muller coa que estreitará amizades.

### Ligazóns externas 
* Información en labutaca.net .
Merengue

**Este artigo trata sobre o xénero musical e baile, para o doce véxase **Merengue (doce)**.*

O **merengue** é un estilo musical e de baile orixinado no Caribe, especificamente na República Dominicana, contra finais do século XIX. Nos seus comezos, o merengue era interpretado con guitarras. Anos máis tarde, as guitarras foron substituídas polo acordeón conformándose, xunto coa güira e a tambora, a estrutura instrumental do conxunto de merengue típico. Este conxunto, cos seus tres instrumentos, representa a síntese das tres variantes que conformaron a idiosincrasia da música dominicana. A influencia europea vén a estar representada polo acordeón, a africana pola tambora (tambor de dous parches), e o aborixe pola güira.

Aínda que nalgunhas zonas da República Dominicana, en especial no Cibao e na Línea Noroeste, hai aínda conxuntos típicos con características similares aqueles pioneiros, este ritmo foi evolucionando durante todo o século XX. Primeiro, coa introdución de novos instrumentos como o saxofón e máis tarde coa aparicion de orquestras con complexas seccións de ventos. Este ritmo tivo actores notábeis como Luis Alberti, Johnny Ventura, Félix del Rosario, Wilfrido Vargas, Olga Tañón ou Juan Luis Guerra.
In the Valley of Elah

***In the Valley of Elah*** é un filme do 2007 nomeado aos Oscars, e foi escrito e dirixido por Paul Haggis. Está protagonizado por Tommy Lee Jones, Charlize Theron e Susan Sarandon. O título fai referencia ao val bíblico onde David vence a Goliat.

## Sinopse 
A película conta a historia dun veterano de guerra chamado Hank Deerfield (Tommy Lee Jones) e da súa muller Joan (Susan Sarandon). O drama narra a procura do seu fillo Mike (Jonathan Tucker), un soldado que regresou recentemente de Iraq, pero que desapareceu misteriosamente. No transcurso da investigación, Hank recibe a axuda dun detective de policía (Charlize Theron), que pasa a estar persoalmente implicado no caso.

## Elenco 
* Tommy Lee Jones como Hank Deerfield.
* Charlize Theron como Det. Emily Sanders.
* Susan Sarandon como Joan Deerfield.
* Jonathan Tucker como Mike Deerfield.
* Frances Fisher como Evie.
* Wes Chatham como sarxento Penning.
* James Franco como sarxento Dan Carnelli.
* Jason Patric como tenente Kirklander.
* Mehcad Brooks como especialista Ennis Long.
* Brad William Henke como Chuck.

## Premios 
### Premios Óscar
Plena (xénero musical)

A **plena** é un xénero musical portorriqueño nado no sector La Jolla del Castillo, no sureña aldea de Ponce, entre os anos de 1915 ao 1920. Ponce, polo seu gran movemento agrario, recrutaba obreiros nacionais e estranxeiros para o corte de cana e froitos. Dentro deste grupo de inmigrantes, chega un matrimonio das illas caribeñas, Barbados e Saint Kitts, de nomes, Anna Catherine George e John Clark. Este matrimonio trouxo na súa equipaxe unha guitarra e unha pandeireta e con estes instrumentos facían soar un ritmo musical moi parecido ao calipso do Caribe. Ao pouco, coa introdución de novos movementos musicais, pasou a coñecerse como plena portorriqueña, tanto no que atinxe á música coma ao baile.
Spanglish

[miniatura|Cartel publicitario en [España no que aparece a expresión «*baidefeis*» en substitución da palabra castelá «*gratis*». Vén sendo unha invención da expresión en castelán «*Por la cara*» («*By the face*»), escrita foneticamente.]]
O **spanglish** ou **espanglish** é unha fusión morfosintáctica e semántica do castelán co inglés. É un fenómeno lingüístico similar ao llanito falado en Xibraltar. Decote é confundido co uso de anglicismos en castelán. Non obstante, para os angloparlantes estadounidenses, especialmente nas zonas cunha gran poboación «hispana», a denominación «spanglish» é dada ou ao uso de palabras en lingua castelá morfoloxicamente «anglificadas».

## Exemplos
Conversación curta en spanglish:
*Anita: «Hola, good morning, cómo estás?» 
*Mark: «Fine, y tú?» 
*Anita: «Todo bien. Pero tuve problemas parqueando my car this morning.» 
*Mark: «Sí, I know. Siempre hay problemas parqueando in el área at this time».

### Algunhas expresións
## Véxase tamén
### Outros artigos
*Castrapo
Jason Mraz

**Jason Mraz**, nado o 23 de xuño de 1977, é un cantautor estadounidense de Mechanicsville (Virxinia).

Está influenciado polo reggae, pop, rock, folk, jazz, e hip hop. Tocou con grandes artistas como Dave Matthews Band, James Blunt, Gavin DeGraw, Paula Cole, John Popper, Alanis Morissette, Ohio Players, Rachael Yamagata, James Morrison, Lisa Hannigan, John Mayer, Jewel e Colbie Caillat, entre outros.

## Traxectoria 
Jason Mraz é graduado da secundaria Lee-Davis High School da súa cidade natal. Logo de estudar teatro musical na American Musical and Dramatic Academy de Floresta, múdase a San Diego, onde tocará co percusionista Toca Rivera e o guitarrista Carlos Olmeda na desaparecida cafetería Java Joe's.

Un ano máis tarde, Mraz asinou coa disquera Elektra Records, e regresou a Virxinia a traballar co produtor John Alagía no seu álbum debut *Waiting for My Rocket to Come* (Agardando a que veña meu cohete), que obtivo Disco de Platino da RIAA. O seu primeiro sinxelo foi "The Remedy (I Won't Worry)".

En xuño e xulio do 2005 abriu os concertos de Alanis Morissette durante o seu tour *Jagged Little Pill Acoustic Tour*.

O 26 de xulio del 2005 presentou o seu segundo álbum de estudio "Mr. A-Z" con Atlantic Records. Entrou na Billboard 200 Album Chart no número 5. En decembro recibiu un Grammy polo *Best Engineered Album*. En novembro abriu 5 datas dos Rolling Stones e en marzo de 2006 tocou no seu primeiro concerto con boletos esgotados en Singapur co cantante Toca no Mosaic Music Festival.

## Presente 
Jason Mraz empezou o 2007 debutando o seu novo sinxelo "The Beauty in Ugly" na serie Americana Ugly Betty que tamén formou parte da campaña "Be Ugly in '07" da cadea ABC. De aí lanzou unha nova edición de "The Beauty in Ugly" en español titulada "La Nueva Belleza".

Meses despois, o concursante de American Idol Chris Richardson interpretou o sinxelo de Mraz "Geek in the Pink", dándolle máis popularidade ao cantante e colocándoo no #22 na clasificación estadounidense da tenda de música iTunes.

## Discografía 
### De estudio 
* Waiting for My Rocket to Come (2002) #55 en E.U.A. (Platino)
* Mr. A-Z (2005) # 5 en E.U.A.
* *We Sing, We Dance, We Steal Things* (2008) #3 en E.U.A. (Oro) #110 en R.U.

### Independente e álbum en vivo 
* A Jason Mraz Demonstration (1999)
* Live at Java Joe's (2001)
* From the Cutting Room Floor (2001)
* Sold Out (In Stereo) (2002)
* The E Minor EP in F (2002)

### Lanzados por unha casa disquera maior 
* *Tonight, Not Again: Jason Mraz Live at the Eagles Ballroom* (2004)
* *Wordplay EP* (2005)
* *Extra Credit EP* (2005) - Descarga Digital
* *Jimmy Kimmel Live: Jason Mraz EP* (2005) - iTunes
* ''Geekin' Out Across the Galaxy* (2006) - Descarga Digital
* *Selections For Friends* (2007) - Álbum en vivo en Descarga Digital
* *We Sing, We Dance, We Steal Things'' (2008)

### Singles 
## Premios e nomeamentos 
## Véxase tamén 
### Ligazóns externas 
* Páxina oficial de Jason Mraz (en inglés)
* [MySpace(https://gl.wikipedia.org/wiki/MySpace) de Mraz]
* [YouTube(https://gl.wikipedia.org/wiki/YouTube) de Mraz]
* [Internet Movie Database(https://gl.wikipedia.org/wiki/Internet_Movie_Database) de Mraz]Ficha na IMDb
Guerra civil etíope

Dáse o nome de **guerra civil etíope** ao período comprendido entre o derrocamento de Haile Selassie en 1974 e a caída do réxime comunista de Mengistu en 1991. Caracterízase por unha sucesión de diferentes conflitos armados, entre diversas guerrillas ou movementos secesionistas e o Estado etíope, que rematou por derrocar o goberno, poñendo fin á República Democrática Popular de Etiopía.
Bomba (xénero musical)

A **bomba** é un xénero artístico de música e baile portorriqueño. Probablemente foi levada polos escravos que chegaron das Antillas francesas e previamente chegaran a estas dende a costa oeste de África. A bomba ten máis de vinte ritmos, dos cales os máis populares son o *sicá*, o *yubá* e o *holandé*. Tradicionalmente van acompañados dun baile onde o percusionista intenta seguir os pasos improvisados do bailarín.

## Véxase tamén
### Outros artigos
*Salsa
*Música caribeña

### Ligazóns externas
A Bomba de Porto Rico
Rexión de Vinnytsia

A **rexión de Vinnytsia** (en ) é unha das 24 rexións *(oblast)* de Ucraína. A súa superficie é de 26.513&nbsp;km² e a súa poboación de 1.691.000 (2006). A súa capital é a cidade de Vinnytsia.

## Cidades
Son montuno

O **son montuno** é un estilo de música cubana. Foi un dos xéneros que sentou as bases para o desenvolvemento do que a partir dos anos 70 se denominou pasou a coñecerese como música salsa. A pesar de que a salsa é unha mestura de ritmos antillanos, moitos din que se basea principalmente no son montuno de Arsenio Rodríguez. Arsenio inspirouse no guaguancó e acentuou a súa orquestración mediante o uso de trompetas e a introdución de novos instrumentos como a conga ou o piano. Tamén Benny Moré engadiu novas influencias ao son montuno, principalmente de elementos provenientes da guaracha e o bolero.
Calipso (xénero musical)

miniatura|275x275px|Patrón rítmico do calipso.
[miniatura|416x416px|Poster dun filme dos [Década de 1950|anos 50 sobre o **calipso**.]]
**Calipso**, en lingua inglesa ***calypso***, é un xénero musical afrocaribeño orixinario de Trinidad e Tobago, moi popular nas illas do Caribe de fala inglesa e francesa.

Tamén é popular en Xamaica e en moitos lugares de Iberoamérica como Costa Rica, Honduras, México, Panamá, Perú, Ecuador ou Venezuela. 

## Tambores metálicos 
A súa peculiaridade é que fai uso como instrumento principal duns tambores metálicos, fabricados a partir de barrís de petróleo reciclados, chamados "*steeldrums*" ou simplemente *tambores metálicos de Trindade*, moi usado nos carnavais trinitarios, os cales se crearon pola necesidade de percutir que tiñan os descendentes dos africanos nestas as illas, e dado que non posuían ningún instrumento, empezaron a percutir os barrís, os cales se foron abolando e logo estabelecéndose alturas definidas, o que farían que no futuro o instrumento se puidese temperar cunha escala cromática. 

En Venezuela estes barrís reciben o nome de "*bum-bac*".  
## Cancións, autores e intérpretes destacados 
O calipso gañou fama internacional grazas a varios artistas caribeños e cancións como Lord Kitchener (Aldwyn Roberts), Mighty Sparrow (Slinger Francisco) ou Calypso Rose (McCartha Linda Sandy-Lewis). Entre as cancións emblemáticas de calipso está *Banana Boat Song (Day-O)* que trata dos traballadores de banana en Xamaica e posibelmente é a máis recoñecida internacionalmente. Foi popularizada por Harry Belafonte nos anos 50;  mesmo non sendo un *calipsonian* tradicional de Trinidad, a súa interpretación axudou a levar o calipso a un público global; nos anos 80 foi parte da banda sonora do filme de Tim Burton *Beetlejuice.*

*Hot Hot Hot*, escrita e orixinalmente interpretada polo músico Arrow (Alphonsus Cassell) de Montserrat, converteuse nunha das pezas de calipso máis coñecidas e reproducidas globalmente, versionada diversas veces nas décadas de 1980 e de 1990, incluíndo o "World Carnival Mix '94" de 1994.

## Notas 
## Véxase tamén 
### Ligazóns externas 
* Arrow - *Hot Hot Hot Live!* - Actuación durante o 350 aniversario da fundación de Montreal, en outubro de 1992 (youtube.com)
Tres (instrumento musical)

O **tres** é un instrumento musical derivado da guitarra moi usado en Cuba.

## Características
Consta de tres ordes de dobres triplos ou cuádruplos de cordas octavadas (polo menos unha orde). A súa afinación varía dependendo do instrumentista e da zona xeográfica de onde proceda. Ás veces é coincidente coa afinación das tres primeiras cordas da guitarra (mi, si, sol, este último octavado), outras auméntaselle un semitón ao par de cordas do medio, ficando a afinación como mi, do e sol (octavado), é dicir soando a tríade de do maior ao aire. Tamén é usada a afinación si, sol, re, resultando octavados neste caso os pares de cordas correspondentes ao sol e ao re.

## Véxase tamén
### Ligazóns externas
* O tres en Cuba e Porto Rico. 
* O tres cubano. 
* O Tres.
Afinación

A **afinación** é a acción de poñer no ton xusto os instrumentos musicais en relación cun diapasón ou acordalos ben uns con outros. Tamén se chama afinación ao canto ou execución dun instrumento entoando con perfección os sons. Os sistemas de afinación buscan construír unha serie de relacións de frecuencia vibratoria que dean lugar ás notas dunha escala. Estas relacións estúdanse de forma independente da altura absoluta de calquera das notas, e descríbense exclusivamente como intervalos entre elas.
Hwang Jini

**Hwang Jini** ou **Hwang Jin-yi** (en hangeul: 황진이), nada ca. 1506 e finada en 1560, foi unha kisaeng, a máis coñecida da dinastía Choson, que viviu durante o reinado de Jungjong, famosa pola súa beleza e intelixencia. A súa vida converteuse nun mito en Corea. Tan só se conservan uns poucos dos seus sijos.

## Notas
Merindad de Montija

**Merindad de Montija** é un concello español da Provincia de Burgos, na Comunidade Autónoma de Castela e León. Conta cunha poboación de 866 habitantes (2008). Era un dos históricos sete meiriñados de Castela.

## Situación administrativa
O concello fórmano quince entidades locais menores
* Agüera
* Baranda
* Bárcena de Pienza
* Bercedo
* Gayangos
* Hedesa
* Loma de Montija
* Montecillo
* Noceco
* Quintanilla de Pienza
* Quintanilla Sopeña
* Revilla de Pienza
* San Pelayo
* Villalázara
* Villasante

## Localidades
O concello comprende ademais as sete localidades seguintes: 

## Véxase tamén
### Ligazóns externas
*Páxina oficial do concello
Baltasar Garzón

**Baltasar Garzón Real**, nado en Torres (Xaén) o 26 de outubro de 1955, é un xuíz español. Foi xuíz dende 1981 e maxistrado do Xulgado Central de Instrución n.º 5 da Audiencia Nacional dende 1988 até 2012 (agás dende maio de 1993 até maio de 1994), tivo ó seu cargo a investigación dalgúns dos delitos de maior relevancia que se produciron en España durante aquela época: crimes contra a humanidade, terrorismo, terrorismo de Estado, narcotráfico, corrupción política e delincuencia económica.

Presentouse como candidato independente a deputado nas listas do PSOE en 1993 e, ó constituírse o executivo, foi nomeado delegado do Goberno no Plan Nacional sobre Drogas, con rango de secretario de Estado.
 En maio de 1994 abandonou ámbolos dous cargos.

O 22 de febreiro de 2012 foi expulsado da carreira xudicial logo de ser condenado polo Tribunal Supremo a once anos de inhabilitación por un delito de prevaricación cometido durante a instrución do caso Gürtel. Dende entón, exerceu, entre outros cargos, o de asesor do Tribunal Penal Internacional da Haia ou o de director da defensa xurídica do fundador de Wikileaks, Julian Assange. O 29 de novembro de 2012 recibiu de mans da presidenta da Arxentina, Cristina Fernández de Kirchner, o seu documento de identidade de residente estranxeiro na Arxentina. Alí foi coordinador de asesoramento internacional na secretaría de Dereitos Humanos do Ministerio de Xustiza, até que renunciou ó posto en xaneiro de 2016, logo do fin do mandato de Kirchner. En Colombia, asesorou á Fiscalía Xeral. En Ecuador foi designado coordinador da Veeduría Internacional á Reforma da Xustiza, cuxo informe final foi presentado o 13 de decembro de 2012.

## Notas 
## Véxase tamén 
### Outros artigos 
* Fariña (libro)
* Fariña (serie de televisión)
Cal (filme de 1984)

***Cal*** é unha longametraxe británica de 1984 dirixida por Pat O'Connor. 
A película está baseada nunha novela de Bernard MacLaverty, de título homónimo, que foi quen lle escribiu o guión á película. Foi filmada entre Drogheda e Navan, no condado irlandés de Louth e a banda sonora está interpretada polo escocés Mark Knopfler.

## Argumento 
Cal (John Lynch) é un mozo católico que pertence ao IRA na década dos 1970 en Irlanda do Norte. Durante o asasinato dun membro da Royal Ulster Constabulary (Policía Real do Ulster) participou pilotando o auto cara ao lugar dos feitos e fóra deles.

Un ano despois, Cal coñecerá a viúva da vítima, Marcella (Helen Mirren), unha muller católica coa que estreitará amizades.

## Elenco e personaxes 
* Helen Mirren (Marcella)
* John Lynch (Cal)
* Donal McCann (Shamie)
* Ray McAnally (Cyril Dunlop)
* John Kavanagh (Skeffington)
* Stevan Rimkus (Crilly)
* Catherine Gibson(Mrs. Morton)
* Louis Rolston (Dermot Ryan)
* Tom Hickey (Sacerdote)
* Gerard Mannix Flynn (Arty)
* Seamus Forde (Mr. Morton)
* Edward Byrne (Skeffington Sr.)
* J.J. Murphy (Home na biblioteca)
* Audrey Johnson (Luc)
* Brian Munn (Robert Morton)
As normas da casa da sidra

***As normas da casa da sidra*** (en ) é un filme estadounidense de 1999 dirixido polo sueco Lasse Hallström. Estreaouse no Festival Internacional de Cinema de Venecia, gañou o Globo de Ouro ao mellor guión, e tamén conseguiu sete candidaturas aos Óscars.

Baséase na novela de John Irving, *The Cider House Rules*, e o propio Irving escribiu o guión. Outros directores emprenderon o proxecto de realizar a adaptación, como Ang Lee ou Michael Winterbottom, pero abandonárono debido a discrepancias co autor da novela.

## Sinopse 
Homer Wells (Tobey Maguire) é un orfo que vive no estado de Maine durante a década de 1930. Medrou no orfanato de St. Cloud's baixo a tutela do Dr. Wilbur Larch (Michael Caine), que nunca deixou de preocuparse polos cativos que ten a cargo no hospicio. Mais cando Homer se fai un home, e se dá conta das posibilidades que lle brinda a vida, empeza a dubidar e a cuestionar os métodos e a lóxica que o doutor lle ensinou. O Dr. Larch realiza abortos secretamente, e ilegalmente, e adestra a Homer para que sigas os seus pasos.

Homer decide deixar o orfanato con Candy Kendall (Charlize Theron) e o namorado dela, Wally Worthington (Paul Rudd). Logo, cando Wally vai loitar na segunda guerra mundial, Homer e Candy estreitan amizades. Máis tarde, o avión de Wally é abatido, deixándoo paralizado da cintura para baixo. Cando el volta para a casa, Candy decide que ela debe coidar del e non ficar con Homer.

O Sr. Rose (Delroy Lindo) e os seus compañeiros son traballadores migrantes que están empregados temporalmente na plantación de mazairas da familia Worthington. O Sr. Rose empreñou á súa propia filla (Erykah Badu), e Homer, que desaproba o aborto, percibe que neste caso en particular el debe realizarllo a ela. Máis tarde, cando o Sr. Rose tenta abusar de novo da súa filla, ela acoitelarao. O desexo del, moribundo, é que os outros traballadores lle digan á policía que a súa morte foi por suicidio.

Despois da morte accidental do Dr. Larch, Homer decide retornar ao orfanato e exercer o exercicio de novo director. No final do filme, descóbrese que o doutor falsificara o rexistro médico de Homer para evitar que se fora para a guerra.

## Personaxes 
* Tobey Maguire como Homer Wells
* Michael Caine como Dr. Wilbur Larch
* Charlize Theron como Candy Kendall
* Paul Rudd como Tenente Wally Worthington
* Delroy Lindo como Arthur Rose
* Erykah Badu como Rose Rose
* Heavy D como Peaches
* K. Todd Freeman como Muddy
* Kieran Culkin como Buster
* Jane Alexander como enfermeira Edna
* Kathy Baker como enfermeira Angela
* Kate Nelligan como Olive Worthington
* Paz de la Huerta como Mary Agnes
* J. K. Simmons como Ray Kendall
* Evan Parke como Jack
* Jimmy Flynn como Vernon
* Erik Per Sullivan como Fuzzy Stone
* Skye McCole Bartusiak como Hazel

## Galardóns 
### Óscar 1999 
### Globos de Ouro 
## Notas
El otro barrio

***El otro barrio*** é un filme español dirixido por Salvador García Ruiz.

## Sinopse 
Ramón Fortuna, orfo de pai, é un mozo de ten quince anos, que vive con súa nai e con súa irmá nun humilde piso no barrio madrileño de Vallecas. Unha tarde na que está só na casa invita ao seu amigo Valentín, que trae con el á súa noiva, Jessi, e dispóñense a ver unha película. Cando Ramón intenta abrir unha lata de conservas, sen querer, co gume da tapa da lata, ségalle o pescozo ao seu amigo que nese intre se atopaba ao seu carón, ficando sen sentido no chan. A noiva ponse histérica e acábase tirando polo balcón escapando do Ramón. Ademais, ao intentar irse do lugar é parado por un veciño que acaba matando dun golpe.

Logo intérnano nun centro canda outros rapaces con problemas, onde se fai amigo dun compañeiro chamado Anibal (Alberto Ferreiro).
O seu avogado é un antigo amigo da familia, Marcelo, quen se fai cargo do caso só por axudar, aínda que, para o avogado, retornar ao barrio onde se criou significa enfrontarse cun pasado que non lle gusta recordar, un amor perdido no tempo e o descubrimento dun segredo que debe saír a luz. Marcelo acababa de mudarse dende Barcelona coa súa dona e un fillo dun ano.

Ramón finalmente é declarado inocente.

## Elenco 
* Álex Casanovas ... Marcelo 
* Jorge Alcázar ... Ramón 
* Alberto Ferreiro ... Aníbal 
* Pepa Pedroche ... Gloria 
* Empar Ferrer ... Nai 
* Mónica López ... Sara 
* Guillermo Toledo ... Vicente 
* Joaquín Climent ... Pai 
* Ana Lucía Billate
* Rocío Calvo
* Cristina Camisón 
* Dafne Fernández
* Ana Frau

## Comentarios 
* É a segunda película do director Salvador García Ruiz, tras *Mensaka*. 
* Esta baseada nunha novela homónima de Elvira Lindo.
* Presentouse no Festival de Cine de San Sebastián 2000.
Himno da Unión Soviética

O **Himno da Unión Soviética** (**Гимн Советского Союза**) foi adoptado o 15 de marzo de 1944 como himno nacional en substitudicón da *Internacional*. A letra foi escrita por Sergei Mikhalkov (nado en 1913) en colaboración con Gabriel El-Registan e a música foi composta por Alexander Alexandrov (1883-1946). Críase que os soldados soviéticos responderían mellor a un himno dedicado á Unión Soviética que a un dedicado a un movemento mundial. Na súa orixe a canción foi o himno do Partido Bolxevique, con letra de Vasily Lebedev-Kumach en 1939.

Ao principio Stalin era mencionado na letra, pero logo da súa morte en 1953, o texto referente a Stalin tornouse inaceptable, polo que foi eliminado, sufrindo así o himno cambios na súa letra. A nova versión facía referencia ao partido de Lenin e ao comunismo, e o seu título cambiou polo de "Himno do Estado da Unión de Repúblicas Socialistas Soviéticas" (Госуда́рственный гимн Сою́за Сове́тских Социалисти́ческих Респу́блик).

Despois do colapso da Unión Soviética en 1991, Rusia adoptou un novo himno, pero en 2000, o antigo himno soviético foi readoptado, con nova letra, representando á nova Rusia postsoviética e sen mencionar ao comunismo.

## Versión de 1977 
## Versión de 1944 
O texto de 1944 ten tres diferentes retrousos; en cada un, a segunda liña é modificada con referencias á amizade, á felicidade e finalmente á gloria.
El pico

***El pico*** é unha película dramática española dirixida por Eloy de la Iglesia, ambientada no Bilbao de comezos dos 80. Os temas fundamentais son a adicción á heroína e, en menor medida, o conflito vasco.

Con este filme, Eloy de la Iglesia soubo reflectir de xeito realista a inmersión de dous mozos na heroína. Nesa época foi unha droga que causou estragos na sociedade española. Os índices de delincuencia asociados a ela situáronse nos máis altos do mundo.

Ten unha secuela, "El pico 2", que se estreou o ano seguinte.

## Sinopse
Dous amigos, Paco e Urko, que viven en Bilbao, engánchanse xuntos á heroína. Para conseguir a súa dose diaria non dubidan en roubar, mentir e ata matar ao camelo que lles pasa a droga.

Ademais, dáse a circunstancia de que Paco é o fillo do Comandante Torrecuadrada, pertencente á Garda Civil e Urko é fillo dun político da esquerda independentista vasca.

## Personaxes
*José Luis Manzano — Paco
*Javier García — Urko
*José Manuel Cervino — Evaristo Torrecuadrada
*Luis Iriondo — Martín Aramendia
*Enrique San Francisco — Mikel Orbea
*Andrea Albani — Betty
*Queta Ariel — Eulalia
*Marta Molins — Pilar
*Pedro Nieva Parola — Tenente Alcántara
*Alfred Lucchetti — Coronel
*Ovidi Montllor — El Cojo

## Críticas
As críticas non se fixeron esperar. Foi unha das poucas películas da época que tratou ese tema, primeiro coas sobredoses e despois coa sida e a hepatite C.

## Ligazóns externas
*Páxina da película en IMDb
Interamnia World Cup

A **Interamnia World Cup** é unha competición deportiva internacional de balonmán que se celebra anualmente na cidade italiana de Téramo.

## Características
O torneo, cuxa primeira edición foi en 1972, realízase anualmente en Teramo durante os primeiros días de xullo, competindo tamén noutras localidades da provincia teramana.

No torneo participan equipos xuvenís procedentes de tódolos continentes, contando cada ano con máis de trinta nacións participantes. A Interamnia World Cup dura xeralmente seis días e iníciase cun gran desfile pola rúa principal de Teramo.

Desde 2005 está asociada a manifestación Teramo cidade aberta ao mundo, que ten a fin de promover a cultura da paz entre os pobos. Este título deriva do recoñecemento que fixo UNICEF a Teramo en 1989, por mérito da Interamnia World Cup, cando declarou precisamente "Teramo, cidade aberta ao mundo".

## Véxase tamén
### Ligazóns externas
*Páxina oficial da Interamnia World Cup
PalaScapriano

O **PalaScapriano** é un recinto deportivo en Téramo (Italia), que serve de localía para o equipo de baloncesto Teramo Basket.
Sito na localidade teramana de Scapriano, ten unha capacidade para 3.500 persoas e foi inauguardo en 1980.